
Жаңғырудан туындаған міндеттер

М. Қозыбаев атындағы Солтүстік Қазақстан мемлекеттік университетінде профессорлық-оқытушылық құрамның, қызметкерлер мен студенттердің қатысуымен "Қазақстанның Үшінші жаңғыруы: жаһандық бәсекеге қабілеттілік" атты ғылыми-теориялық конференция өтті.
Алқалы жиынды ашқан университет ректоры Серік Өмірбаев азаматтық қоғамға билік тармақтары арасындағы өкілеттіктерді қайта бөлу бойынша өзгерістер ұсынылуына байланысты Конституцияға енгізілетін түзетулерге жалпыхалықтық талдау жүргізілетінін айтты. "Бұл әлеуметтік-экономикалық сипаттағы маңызды шешімдер қабылдауды жеделдетеді. Мемлекеттік бағдарламалардың жүзеге асырылуы мен заңдардың орындалу тиімділігін арттырады", - деп атап көрсеткен Серік Өмірбаев Мемлекет басшысы ұсынған кең ауқымды шешімдер ел экономикасының жаңғыруына, көліктік, энергетикалық, индустриялық, әлеуметтік инфрақұрылымдар мен шағын және орта бизнесті дамытуға, болашақ Қазақстанның қауіпсіздігін нығайтуға бағытталғанын айтты.
Конференцияда сөз алған "Қазақ филологиясы" кафедрасының меңгерушісі, филология ғылымдарының кандидаты Жанбай Қадыров, "Энергетика және радиоэлектроника" кафедрасының доценті, техника ғылымдарының кандидаты Юлия Ге-расимова, "Ақпараттық жуйе" кафедрасының аға оқытушысы, педагогика ғылымдарының кандидаты Наталья Кольева, "География және экология" кафедрасының меңгерушісі, биология ғылымдарының кандидаты Павел Дмитриев және басқалар еліміздің бәсекеге қабілетті болуы, ең алдымен, адами капитал ресурстарына, ғылыми және кәсіби кадрларға байланысты екендігіне тоқталды. Елбасы Нұрсұлтан Назарбаев ІТ-білімді, қаржылық сауаттылықты қалыптастыруға, ұлт-жандылықты дамытуға баса көңіл бөлгенін алға тартты.
Университет жастардың кәсіпкерлік бастамаларын жүзеге асыруы және өз-өзін жұмыспен қамтуы мақсатында студенттер бастамаларының жүзеге асырылуына зор көңіл бөледі. Жаңа оқу жылынан барлық мамандықтар бойынша "Кәсіпкерлік негіздері" пәні енгізілген. Облыстық кәсіпкерлер палатасы мен "Даму" кәсіпкерлікті дамыту қоры" АҚ-ы бір-лесіп "Кәсіпкерлік және өз-өзін жұмыспен қамту" тақырыбында оқу семинарларың кәсіпкерлермен кездесулер өткізген.
Елбасы Нұрсұлтан Назарбаевтың: "Қазақстанның Үшінші жаңғыруы: жаһандық бәсекеге қабілеттілік" атты Қазақстан халқына кезекті Жолдауын жүзеге асыру аясында М.Қозыбаев атындағы Солтүстік Қазақстан мемлекеттік университеті бірқатар кезек күттірмейтін шаралар жоспарлаған. Олардың қатарында жыл бойы білім бағдар-ламаларын мамандандырылған аккредитациялаудан 100 пайыз өткізу, Wi-Fi-ға сымсыз қосылу жүйесін кеңейту, электрондық оқу залдарындағы компьютерлерді жаңарту, ғылыми-техникалық қызмет нәтижелерін коммерциялизациялау жобаларын жүзеге асыру үшін әлеуетті инвесторлар іздеу, тағы басқа жұмыстар бар.

